Miercuri, 20 martie, de la ora 13:00, Mihaela Olaru vă propune să revedeți pe TVR 1 o ediție a emisiunii "Oamenii și legea" despre procedurile legale ce privesc decizia de pensionare.
Ați primit decizia de pensionare și sunteți nemulțumit cu privire la suma de bani pe care urmează să o primiți ca pensie? Nu v-au fost luate în calcul toate veniturile suplimentare, adeverințele depuse sau alte acte doveditoare? În materia drepturilor de pensie, instanța deține un rol fundamental în recalcularea acestui drept. Care este procedura legală aflați pe 20 martie, la "Oamenii și legea".
De la ora 13:00, pe TVR 1, invitatul Mihaelei OLARU este Răzvan CRĂCIUNAȘ, avocat.
Decizia de pensionare se poate contesta direct la instanța de judecată în termen de 45 de zile de la comunicare. Pensia poate fi recalculată prin adăugarea veniturilor şi/sau a stagiilor de cotizare, prevăzute de lege, nevalorificate la stabilirea drepturilor de pensie. Pensionarii pentru limită de vârstă care, după data înscrierii la pensie, realizează stagiu de cotizare, pot solicita recalcularea pensiei, în condițiile legii. Sumele rezultate se acordă începând cu luna următoare celei în care a fost înregistrată solicitarea.
Ediția s-a difuzat și pe 24.10.2023.
Ne puteti trimite comentarii, întrebări, sugestii şi propuneri de teme prin mesaj la numărul de WhatsApp 0728.754.133, precum şi la adresa de e-mail oameniisilegea@tvr.ro.
MODERATOR
• av. Mihaela OLARU
JURNALIST TV
• Raluca AMZĂR
REALIZATOR
• Ileana GAIŢĂ
PRODUCĂTOR
• Mihaela GRECU